ئەڎا ئه‌رزانە، كه‌ دلۍ ئێزدییەکانە به‌ ئەڎاپیرۍ ئشناسیۍ بۍ، وەڵۍ ئەمرەکێنە به‌ته‌نیا یانەکەشنە سه‌روو ڕاو بەینوو شارۊچكه‌و سنونۍ و دوگرێنە ژیوۍ. وەختوو ئەمرەو ٧٤ه‌مینینە، چەتەکاو داعشی ‌كوشتە. پێسە ڕووەدایه‌كای تەروو ئەمرەکۍ،  كوشتەی ئا ئەدۍ كه‌ به‌ته‌نیا ‌ژیوۍ، ئێشێوە گه‌وره‌ش وست ‌دلۍ دڵ و ڕۊحوو گه‌لوو ئێزدیوە. كوشتەی ئەڎاپیرۍ ڕاددەو دڕنده‌یی چه‌ته‌كاو داعشیش نیشانە دا.
ساڵانه‌ ته‌ڤگه‌روو ئازاڎیی ژەناو ئێزدی (تاژێ)، وە‌رده‌موو یانەو ئەڎاپیرێنە یاڎش کەراوە و وەعدوو هەقسانایۊ گردوو ژەنە ‌ ئێزدییا مدا.
ئێساڵیچ به‌ هه‌مان مه‌به‌ست ئه‌نداماو تاژۍ وەرده‌موو یانەو ئەڎاپیرێنە كوۍ بیێوە و بە یاڎەشا کەرڎۊ، لاو وێشۊ ریهام حچۊ، ئه‌ندامەو ده‌سەو ڕاوه‌به‌ریی تاژۍ ئەرەیاونا‌كه‌یش واناوە.
ئەرەیاوناکەینە جە ‌كه‌سایه‌تیی ئەڎا پیرێنە گردوو گەشمەرداو ئەمرەکۍ و ئانێچ کە پەی ئازاڎكەرڎەی شه‌نگالی گیانشا به‌خشان یاڎۍ کریێوە  و دلێشنە ئامان، "ئەڎا‌ ئه‌رزانە پەی گردوو ژەناو شه‌نگالی هێما  بۍ. وەختۍ چه‌ته‌كاو داعشی هجوومشا كەرد سه‌روو شه‌نگالی، به‌بۍ جیاوازی، ژەنۍ، زارۊڵۍ، پیرۍ و گه‌نجێشا كەردۍ ئامانج و دڕندانه‌ كوشتێشا. كوشتەی ئا كه‌سا‌ تووڕه‌یی داعشیش وەرانوەروو گلێرگەی ئێزدی وست ‌ڕووە. ئەڎا ئه‌رزانە تا ئاخیر به‌ جلوبه‌رگ و كولتووروو ئێزدییاوە ژیوا، بۊنەو كولتووره‌كه‌یشۊ لاو چه‌ته‌كا‌وه‌ كرایه‌ ئامانج و كوشیا.
به‌شێوە تەروو ئەرەیاوناکەینە ئامان، بۊنەو ا زوڵمیوە  وەراوەروو ژناوە كریان، ئێمه‌ پێسە تاژۍ تا ئاخیر كۊشیاینە به‌رده‌وامۍ بیمۍ و ده‌س وەنەو‌ دوژمنی مەپارێزنمۍ. تا ئاخر یاگەپۍ ئا گەشمەردا وەرمەدەیمۍ و وێما بە ساعیبشا مزانمۍ.
ئاخیروو ئەرەیاوناکەیۊ ئامان، "جە كوشیای هه‌زاران كه‌سا پێسە ئەڎاپیرێنە نه‌ ته‌نیا چه‌ته‌كاو داعشی، به‌ڵكوم ئا هێزۍ وەڵۍ ئەمرەکێنە ‌شه‌نگالنە بێنۍ و وەختوو ئەمرەکێنە ورئامۍ و بیۍ بایسوو ئا  كاره‌ساته‌ گه‌وره‌یه‌، وەرپەرسێنۍ.
دماتەر دروشمه‌كاو "گەشمەردۍ مەمرا"، "نه‌مەنەی پەی خیانه‌تی و ناپاكی" و "بژیوۊ مدرامانوو شه‌نگالی" وچیێوه‌.
س.ز
